sri lanka pacer lasith malinga announces retirement from odis, icc tweets favourite memory of the pacer in odis
వన్డేలకు గుడ్ బై చెప్పిన మలింగ.. వీడ్కోలు వీడియో సూపర్
Lasit Malinga | వన్డే క్రికెట్‌కు గుడ్ బై చెబుతున్నట్టు శ్రీలంక పేసర్ మలింగ ప్రకటించాడు. బంగ్లాదేశ్‌తో జరిగే తొలి వన్డే మ్యాచ్ తన కెరీర్లో ఆఖరి వన్డే అని తెలిపాడు.
Samayam Telugu | Updated:
Jul 23, 2019, 07:31PM IST
శ్రీలంక పేసర్ లసిత్ మలింగ వన్డే క్రికెట్‌కు రిటైర్మెంట్ ప్రకటించాడు. శుక్రవారం బంగ్లాదేశ్, శ్రీలంక మధ్య కొలంబోలో జరిగే తొలి వన్డే మ్యాచ్ తన కెరీర్లో చివరి వన్డే అని మలింగ తెలిపాడు. రిటైర్మెంట్ వీడియోను తన భార్య ఫేస్‌బుక్ పేజీలో పోస్ట్ చేసిన మలింగ.. తన ఆఖరి మ్యాచ్ చూసేందుకు రావాలని అభిమానులకు పిలుపునిచ్చాడు. పొట్టి ఫార్మాట్‌కు మాత్రం తాను అందుబాటులో ఉంటానని చెప్పిన మలింగ.. వచ్చే ఏడాది అక్టోబర్లో ప్రారంభం కాబోయే టీ20 వరల్డ్ కప్‌ ఆడాలని కోరుకుంటున్నట్టు తెలిపాడు.
నేను శ్రీలంక తరఫున టీ20 వరల్డ్ కప్ ఆడాలని కోరుకుంటున్నా. నా కంటే మెరుగైన ఆటగాళ్లు ఉంటే మాత్రం.. మెగా టోర్నీలో నేను ఆడకున్నా ఫర్వాలేదని మలింగ చెప్పాడు. ఇటీవల ముగిసిన వరల్డ్ కప్‌లో శ్రీలంక తరఫున ఎక్కువ వికెట్లు తీసింది మలింగనే. ఇంగ్లాండ్‌తో జరిగిన మ్యాచ్‌లో 4 వికెట్లు తీసిన మలింగ.. శ్రీలంక విజయంలో కీలక పాత్ర పోషించాడు.